16. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΕΣΩΤΕΡΙΚΩΝ Αριθ.116430/1959 της 22 Απρ./26 Μαίου 1960 (ΦΕΚ Β'  226) Περί εκτελέσεως διά του μηχανικού εξοπλισμού του Νομαρχιακού Ταμείου έργων δι' αυτεπιστασίας κατά παρέκκλισιν των ισχυουσών διατάξεων. ΄Εχοντες υπ' όψιν: 1)Τας διατάξεις του άρθρ. 5 παρ. 2 του Ν.Δ. 3620/1956 "περί τροποποιήσεως και συμπληρώσεως των διατάξεων περί διοικητικής αποκεντρώσεως". 2)Την ανάγκην πληρεστέρας αξιοποιήσεως και αποδοτικωτέρας χρήσεως προς εκτέλεσιν έργων του εις τα Νομαρχιακά Ταμεία διατεθέντος κατά τα άρθρ. 1 παρ. γ' και 16 του αυτού ως άνω Ν.Δ/τος μηχανικού εξοπλισμού, καθισταμένης απαραιτήτου διά την καλυτέραν εκτέλεσιν του πενταετούς κυβερνητικού προγράμματος έργων, την ευχερεστέραν προσαρμογήν αυτού προς τας κατά την πορείαν της εκτελέσεώς του διαμορφουμένας συνθήκας και την έγκαιρον απορρόφησιν των διατιθεμένων πιστώσεων του επί μέρους προγράμματος των "Μικρών Κοινοφελών Εργων". 3)Την υπ' αριθ. 93611/353/6.10.59 απόφασιν του Υπουργού των Εσωτερικών  "περί παραγωγής διά των μηχανημάτων των Νομαρχιακών Ταμείων υλικού σκυροστρώσεως διά τας Επαρχιακάς οδούς", αποφασίζομεν. Εγκρίνομεν την κατά παρέκκλισιν των περί εκτελέσεως δημοσίων έργων ισχυουσών διατάξεων, δι' αυτεπιστασίας εκτέλεσιν, υπό των Νομαρχιακών Ταμείων διά των μηχανημάτων αυτών, των κάτωθι εργασιών, και μέχρι ποσού 500.000 δραχμών εκάστης, πληρωτέων εις βάρος των εν τω προϋπολογισμώ εκάστου Νομαρχιακού Ταμείου αναγεγγραμένων διά τα οικεία έργα σχετικών πιστώσεων. α) Παραγωγή, διάθεσις, μεταφορά και διάστρωσις σκύρων εις επαρχιακάς και κοινοτικάς οδούς, συμφώνως προς τας διά της ανωτέρω υπ' αριθ. 93611/353/6.10.59 αποφάσεως του Υπουργείου Εσωτερικών παρασχεθείσας οδηγίας. β) Χωματουργικαί εν γένει εργασίαι εις έργα των Νομαρχιακών Ταμείων. γ) Διάνοιξις, ισοπέδωσις, διαμόρφωσις, διάστρωσις επαρχιακών οδών. (Αντί της σελ. 214,37(β)  Σελ. 214,37(γ) 195 - 23 Νομαρχιακά Ταμεία 2.Γ.ε.15-16 